Sommeren 2020 oppsto det en debatt om Linné i Norge grunnet en benk som er plassert til hans ære i Botanisk hage på Tøyen. I juni 2021 ble det klart at Naturhistorisk museum setter opp et nytt skilt om Linné, «hvor det skal opplyses om Linnés feilaktige arbeid med kategorisering av menneskene». Linné idealiserte samene etter sin reise i Lappland i 1732. Han omtalte dem som «våre lærere» og fremhevet dem som forbilder fordi de levde i pakt med naturen, noe som inspirerte Rousseau til idéen om «den edle villmann».